Case ID: 1030479
Sentence 14: Azərbaycan Respublikası Ali Məhkəməsinin 2-2(102)-337/19 saylı iş üzrə qəbul etdiyi xx xxxxxx 2019-cu il tarixli qərarında qeyd edilmişdir ki, işə apellyasiya qaydasında baxılarkən işin hallarının hərtərəfli araşdırılmamasının və sübutların ümumiyyətlə qiymətləndirilməməsinin nəticəsidir ki, iddia qaldırılana qədər və iddia qaldırıldıqdan sonra cavabdeh tərəfindən dövlət büdcəsinə aparılmış ödənişlər məhkəmə tərəfindən nəzərə alınmamış, bu isə sonda işin həqiqi hallarına uyğun olmayan əsassız və qanunsuz məhkəmə qərarının qəbul edilməsinə səbəb olmuşdur.İş materiallarından həmçinin görünür ki, Bakı Apellyasiya Məhkəməsi tərəfindən 28.dekabr 2018-ci il tarixli qərardadla iddiaçının apellyasiya şikayəti mümkün hesab edilərək işə baxılması xx xxxxxx 2019-cu il tarixə təyin edilmiş, cavabdehə göndərilmiş zərf “qapı bağlı” qeydi ilə məhkəməyə qaytarılmış, xx xxxxxx 2019-cu il tarixə təyin edilmiş məhkəmə baxışı barədə yeni bildiriş də eyni qeydlə cavabdehə rəsmi təqdim edilmədən məhkəməyə qaytarılmış, məhkəmə isə cavabdehin məhkəmə iclasında iştirakını təmin etmədən, ona iclasın vaxtı və yeri barədə lazımi qaydada xəbər vermədən işə baxaraq iddia tələbinin təmin edilməsi barədə qanunsuz, faktiki olaraqsa əsaslandırılmamış qətnamə qəbul etmişdir.